Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 8. melléklet a 6/2011. (I. 14.) VM rendelethez
Paragraph Index: 584

3. A környezeti levegõminõség vizsgálatának minõségbiztosítása: adathitelesítés 3.1. A mérések pontosságának és az 1. pontban meghatározott adatminõségi célkitûzéseknek való megfelelés biztosítása érdekében az Lvr. szerinti környezetvédelmi hatóságok biztosítják, hogy: 3.1.1. a levegõ minõségének a vizsgálatával kapcsolatosanvégzett valamennyi mérés nyomon követhetõ legyen, az MSZ EN ISO/IEC 17025:2005 5.6.2.2. szakaszában meghatározott követelményeknek megfelelõen 3.1.2. a hálózatokat és egyedi mérõállomásokat mûködtetõ intézmények rendelkezzenek kidolgozott minõségbiztosítási és minõség-ellenõrzési rendszerrel, amelyek rendszeres karbantartást írnak elõ a mérési eszközök pontosságának biztosítása érdekében 3.1.3. az adatgyûjtési és jelentéstételi folyamatokra vonatkozóan minõség-ellenõrzési eljárást dolgozzanak ki, és hogy az erre a feladatra kijelölt intézmények aktívan részt vegyenek az ehhez kapcsolódó, a közösség egész területére kiterjedõ minõségbiztosítási programokban 3.1.4. az Európai Közösség egész területére kiterjedõ, az Lvr. hatálya alá tartozó szennyezõ anyagokra vonatkozó kölcsönös összehasonlításokban részt vevõ, az Lvr. szerinti környezetvédelmi hatóság által kinevezett nemzeti laboratóriumok az 5. mellékletben említett referencia-módszerek tekintetében az MSZ EN ISO/IEC 17025:2005 szabványnak megfelelõen 2010-ig akkreditáltak legyenek. Ezeket a laboratóriumokat bevonják a Bizottság által szervezendõ, a közösség egész területére kiterjedõ minõségbiztosítási programoknak a tagállamok területén történõ koordinálásába, és ezek a laboratóriumok koordinálják továbbá nemzeti szinten a referencia-módszerek megfelelõ megvalósítását és a referencia-módszerektõl eltérõ eljárások egyenértékûségének kimutatását. 3.2. Valamennyi, az Lvr. szerint jelentett adatot hitelesnek kell tekinteni, kivéve az ideiglenesként megjelölt adatokat.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes